Jon (51) slapp med skrekken da skjermen kollapset

Kameraet fanget verdensmester Jon Gjerdes hangliderulykke på film.

Publisert Publisert 5. juli 2016

Denne artikkelen er over fire år gammel

Vossingen Jon Gjerde (51) er en av verdens beste utøvere i akrobatisk hangglider, og har blant annet et VM-gull i disiplinen.

For en uke siden viste han og en kollega frem et nytt nummer på Ekstremsportveko: Luftballett over Voss, der målet var å bruke skjermen til å lage musikk.

Havnet i spinn

På det meste hadde mann og hangglider en fart på mer enn 160 kilometer i timen, ifølge hovedpersonen selv.

Så kollapset plutselig skjermen. Gjerde havnet raskt i en spinn og raste ned mot Vangsvatnet.

G-kreftene var på et tidspunkt så store at han fikk problemer med synet, forteller 51-åringen på sin egen Facebook-side.

Jon Gjerde1.jpg Foto: Privat

BT har vært i kontakt med Gjerde. Han ønsker på det nåværende tidspunkt ikke å gi noe intervju, men har gitt BT tillatelse til å bruke videoen, som du kan se øverst i denne artikkelen.

Les også: Seks ting som gjør Voss spesiell

Gjerde forteller at han kjempet mot kreftene i flere sekunder før han klarte å utløse nødskjermen og bremse farten. Etter vel et minutt landet han i Vangsvatnet, der folk i båt sto klare for å hente ham opp. Gjerde forteller at han kjempet mot kreftene i flere sekunder før han klarte å utløse nødskjermen og bremse farten. Etter vel et minutt landet han i Vangsvatnet, der folk i båt sto klare for å hente ham opp.

Sterke krefter

Heldigvis gikk det etter forholdene bra. Kroppen, og da spesielt ansiktet, fikk relativt hard medfart i ferden mot bakken.

— Jeg er OK, men har fortsatt såre øyne og hodepine, skriver 51-åringen på Facebook-siden sin.

Stort intervju: Slik lager Gjerde strøm av den sterke vinden

AKTIV: Jon Gjerde driver kraftselskapet Kitemill, er bonde, storeier i Voss Bryggeri og ivrig hanggliderpilot. Foto: Rune Sævig, arkiv

Flere roser Gjerde for måten han opptrådte på da ulykken var et faktum.«Ikke hvem som helst som hadde klart å komme seg ut av denne situasjonen. Du er helt rå Jon Gjerde, og god bedring.», skriver en.

Publisert Publisert: 5. juli 2016 13:36 Oppdatert: 5. juli 2016 14:23